ויליוט סוודברג

ויליוט תיאו סוודברג (נולד ב-1 בפברואר 2004), הוא כדורגלן שוודי המשחק כקשר התקפי בסלטה ויגו מהלה ליגה.

קריירה
סוודברג נולד וגדל בסטוקהולם, וגם התגורר תקופה מסוימת בילדותו בולנסיה שבספרד. הוא החל לשחק כדורגל נוער במועדון המקומי סיקלה, וב-2011 בגיל 7 הצטרף לאקדמיית הנוער של המארבי. ב-2020 הושאל לקבוצת פריי מליגת המשנה השוודית, שם ערך את הופעת הבכורה שלו בכדורגל מקצועני.

ב-11 ביולי 2021, ערך סוודברג את הופעת הבכורה שלו בקבוצה הבוגרת של המארבי בליגה הראשונה בניצחון 5 - 1 על דגרפורס, כשנכנס כמחליף וכבש שני דקות לאחר מכן. באוגוסט אותה שנה חתם על חוזה מקצוען ראשון בקריירה. סוודברג רשם עונה חזקה ב-2022 עם 5 שערים ב-5 משחקי הליגה הראשונים, ונבחר לשחקן החודש באפריל בליגה השוודית.

ב-17 ביוני 2022, חתם סוודברג בסלטה ויגו מהלה ליגה על חוזה עד קיץ 2027. הסכום ששילמה סלטה להמארבי דווח כ-5 מיליון אירו בתוספת בונוסים, שיא מועדון עבור העברה יוצאת.

קישורים חיצוניים

הערות שוליים 

שוודים שנולדו ב-2004
קשרי כדורגל שוודים
כדורגלני המארבי
כדורגלנים שוודים
כדורגלני סלטה ויגו